section_heading: Umjetnički rad
paragraph_text: Crtač je koji opisuje i definira. Zaokuplja ga forma, slike su mu izrazito uredne i neoklasičnog, prirodu i svijet promatra kroz geometrijske oblike. Uzori su mu Cézanne i Velázquez. 1930-ih je njegovao figuraciju, koja poprima odlike magičnog realizma u iskrenom prikazivanju zagorskog života. Poslije Drugoga svjetskog rata slika religijske teme, izrađujući freske za crkvu na Trsatu. Istom koncentracijom kojom je nekad stvarao zagorske motive, sada je stvarao krajolike i suptilne ugođaje Mediterana.